Venesuelada hibsga olingan besh politsiyachi o‘z og‘izlarini tikib tashladi

Venesuelada besh nafar hibsga olingan politsiyachi e’tiroz bildirish maqsadida o‘z og‘izlarini tikib tashladi. Bu haqda Efecto Cocuyo nashri xabar bermoqda.

Jurnalist Rikardo Dyuranni o‘ldirishda gumon qilinib jami 14 politsiyachi hibsga olingan. Prokuratura o‘tkazilgan taftish natijasida politsiyachilar jinoyatga aloqador emas degan xulosaga keldi, ammo ular hali ham hibsdan ozod etilmadi.
“Talablarimizga javob ololganimiz yo‘q. Sog‘lig‘imiz yomonlashmoqda”, — deyiladi politsiyachilarning ijtimoiy tarmoqlarda e’lon qilingan murojaatida.